Case ID: 1094902
Sentence 4: K A S S A S İ Y A Ş İ K A Y Ə T İ N İ N D Ə L İ L L Ə R İ: Məhkum müdafiəçisi Müdafiəçi kassasiya şikayətində əməlin hüquqi tövsifini və təqsirlilik məsələsini mübahisələndirməyərək, hüquqularını müdafiə etdiyi şəxs barəsində təyin edilmiş cəzanın onun şəxsiyyətinə və törədilmiş cinayətin ağırlığına uyğun olmamasını, apellyasiya instansiyası məhkəməsi tərəfindən cəza təyin edilərkən Cinayət Məcəlləsinin “cəzanın təyin edilməsinin ümumi əsaslarının” tələblərinə əməl edilməməsini, təqsirini etiraf edib törətdiyi cinayət əməlinə görə peşmançılıq hissi çəkməsini, əvvəllər məhkum olunmamasını, ilk dəfə cinayət törətməsini, valideyinlərinin heç bir yerdə işləməmisini, himayəsində bir azyaşlı və iki yetkinlik yaşına çatmayan uşağın olmasını, ailə vəziyyətinin ağır olmasını, ailəsinin yeganə qazanc yeri olduğunu, xidməti yerindən müsbət xarakterizə olunmasını, dəfələrlə fəxri fərman və medallarla təltif olunmasını cəzanı yüngülləşdirən hallar kimi və cəzasını ağırlaşdıran halların olmamasını nəzərə alaraq Gəncə Apellyasiya Məhkəməsinin Hərbi kollegiyasının 07 noyabr 2019-cu il tarixli qərarının dəyişdirilməsini və Məhkum barəsində CM-in 70-ci maddəsini tətbiq etməklə, təyin edilmiş cəzanın şərti hesab edilməsinə dair qərar çıxarılmasını xahiş etmişdir.Məhkəmə kollegiyası işin materiallarını öyrənib, kassasiya şikayətinin dəlillərini müzakirə edib, kassasiya şikayətinin təmin edilməməsi barədə dövlət ittihamçısı İ.F.Yusifovun çıxışını dinləyib hesab edir ki, kassasiya şikayəti qismən təmin edilməli, Gəncə Apellyasiya Məhkəməsinin Hərbi kollegiyasının 07 noyabr 2019-cu il tarixli qərarı cəza təyininə dair hissədə dəyişdirilməlidir.